Diari Oficial de la Generalitat Valenciana


Sumari del DOGV 6314, del 20-07-2010 (2010/8180)

ORDRE 17/2010, de 14 de juliol, de la Conselleria d'Indústria, Comerç i Innovació, per la qual es modifica l'Ordre de 30 de desembre de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2010, i s'assenyala un nou termini de presentació de sol·licituds per a poder acollir-se a les ajudes establides en la present ordre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8180


Data del document
:   14-07-2010

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 17/2010, de 14 de juliol, de la Conselleria d'Indústria, Comerç i Innovació, per la qual es modifica l'Ordre de 30 de desembre de 2009, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2010, i s'assenyala un nou termini de presentació de sol·licituds per a poder acollir-se a les ajudes establides en la present ordre. [2010/8180]  
L'actual conjuntura econòmica, caracteritzada per la crisi financera internacional i la incertesa en els mercats, ha afectat el conjunt del teixit empresarial de la Comunitat Valenciana i de manera molt especial el comerç al detall; per això resulta necessari incentivar la realització de projectes que contribuïsquen a dinamitzar i millorar el nostre teixit comercial.  
Amb este objectiu, mitjançant Ordre de 30 de desembre de 2009, es convocaren ajudes per al desenvolupament de projectes continguts en el Pla de Competitivitat del Comerç Urbà i la Cooperació Comercial per a l'exercici 2010, i s'establí un termini de presentació de sol·licituds de dos mesos des de l'endemà de la publicació de l'ordre, termini que va acabar el passat dia 29 de març de 2010.  
L'anàlisi dels projectes presentats per les associacions empresarials i fórmules de comerç associat i integrat en esta matèria aconsella assenyalar un nou termini de presentació de sol·licituds per a acollir-se a les ajudes previstes en l'Ordre de 30 de desembre de 2009, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2010, a fi de possibilitar la concurrència de nous projectes de major rellevància i impacte en el teixit comercial, i mantenir invariable el crèdit que s'hi assigna.  
Per això, tot i que està encara pendent de resolució la totalitat de la convocatòria de l'esmentada Ordre de 30 de desembre de 2009, en virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 47 del Text Refós de la Llei d'Hisenda Pública de la Generalitat,   
ORDENE  
Article únic. Obertura de nou termini de presentació de sol·licituds  
S'obri un nou termini de presentació de sol·licituds per a acollir-se a les ajudes previstes en l'Ordre de 30 de desembre de 2009, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2010, de cinc dies hàbils, comptats des de l'endemà de la publicació de la present ordre en el Diari Oficial de la Comunitat Valenciana.  
DISPOSICIÓ FINAL  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 14 de juliol de 2010  
El conseller d'Indústria, Comerç i Innovació i   
vicepresident primer del Consell,  
p. a. (article 5 Decret 205/2009, de 13 de novembre),   
la secretària autonòmica de Política Institucional:  
ISABEL VILLALONGA CAMPOS